Naistenjärvi

Naistenjärvi (ven. Найстенъярви) on maaseututaajama ja Naistenjärven kunnan keskus Suojärven piirissä Karjalan tasavallassa Venäjällä Suomen luovuttamalla alueella. Naistenjärvi sijaitsee Torasjoen länsirannalla 37 kilometriä Suojärveltä pohjoiseen. Taajamassa oli 2 203 asukasta vuonna 1996. Metsäteollisuus on merkittävä elinkeino paikkakunnalla. Naistenjärven kautta kulkee rautatie Suojärveltä Jyskyjärvelle. Historia Naistenjärvi kuului Suomelle, osana Suojärven kuntaa, ennen 1940-luvun alueluovutuksia. Rautatie Matkaselästä valmistui Naistenjärvelle 1920-luvulla ja alueelle perustettiin sahoja. Naistenjärvi luovutettiin Neuvostoliitolle vuonna 1940, mutta vallattiin takaisin vuonna 1941 ja luovutettiin uudelleen Neuvostoliitolle 1944. Venäjän vuoden 2006 kuntauudistukseen asti Naistenjärvi ympäristökylineen muodosti asutushallintoalueen. Siihen kuuluivat Naistenjärven taajama sekä Kostamuksen, Lahkolammen, Toivolan ja Naistenjärven kylät. Alueella oli noin 4 500 asukasta. Vuonna 2006 pääosa alueesta liitettiin uuteen Naistenjärven kuntaan. Kostamuksen kylästä tuli osa Porajärven kuntaa. Lähteet